প্রেসিডেন্ট পদে লড়তে চান এলিজাবেথ ওয়ারেন
২০২০ সালে যুক্তরাষ্ট্রের প্রেসিডেন্ট নির্বাচনে প্রতিদ্বন্দ্বিতার ঘোষণা দিয়েছেন ডেমোক্র্যাটিক সিনেটর এলিজাবেথ ওয়ারেন। 







শনিবার লরেন্সে বোস্টনের উত্তর-পশ্চিমে এক অনুষ্ঠানে তিনি এ ঘোষণা দেন। 




কংগ্রেসে তিনি ডোনাল্ড ট্রাম্পের তীব্র সমালোচক হিসেবে পরিচিত। 
ডোনাল্ড ট্রাম্পের গত দুই বছর মেয়াদে যাদের তীব্র সমালোচনার শিকার হয়েছেন, এলিজাবেথ ওয়ারেন তাদের অন্যতম। 
হার্ভার্ড বিশ্ববিদ্যালয়ের আইন বিভাগের সাবেক অধ্যাপক এলিজাবেথ ওয়ারেনকে ডেমোক্র্যাটিক পার্টির উদারপন্থী গ্রুপের অংশ হিসেবে বিবেচনা করা হয়। তিনি ২০১২ সালে ম্যাসাচুসেটসের সিনেটর নির্বাচিত হন।
এ সিনেটর ট্রাম্পকে একজন জাতিগত কলঙ্ক বলে উল্লেখ করে বলেন, ট্রাম্প শুধু ধনী ও ক্ষমতাশালীদের সমর্থন করে এবং অন্য সবাইকে ময়লা-আবর্জনা মনে করেন।

২০২০ সালে যুক্তরাষ্ট্রের প্রেসিডেন্ট নির্বাচনে প্রতিদ্বন্দ্বিতার ঘোষণা দিয়েছেন ডেমোক্র্যাটিক সিনেটর এলিজাবেথ ওয়ারেন।